קומון

לוני קורנט ג'מן שוקה ראשיד לין (באנגלית: Lonnie Corant Jaman Shuka Rashid Lynn; נולד ב-13 במרץ 1972), הידוע בשם הבמה קומון (Common), ולשעבר כקומון סנס (Common Sense), הוא ראפר, שחקן וכותב אמריקאי. הוא זכה בשלושה פרסי גראמי, פרס גלובוס הזהב, פרס אוסקר ופרס אמי.

== ביוגרפיה ==
קומון נולד ב-13 במרץ 1972 בבית החולים לאוסטאופתיה בשיקגו. הוא בנם של מהליה אן היינס, מורה ומנהלת בית ספר תיכון לשעבר, ושחקן הכדורסל לשעבר בליגת ה-ABA לנוי לין.<ref></ref> הוא גדל בשכונת קלומט הייס.<ref></ref><ref>Zegel, Maureen (March 27, 2012). [http://blogs.umsl.edu/news/2012/03/27/common/ "Rapper Common to bring his message to UMSL"]. UMSL Daily.</ref><ref>Williams, Thomas Chatterton (May 11, 2011). [http://www.nydailynews.com/opinion/inviting-common-white-house-barack-michelle-obama-a-golden-opportunity-article-1.144238 "By inviting Common to the White House, Barack and Michelle Obama miss a golden opportunity"]. Daily News.</ref> הוריו של לין התגרשו כשהיה בן שש, וכתוצאה מכך אביו עבר לדנוור, קולורדו, ולין גודל על ידי אימו; אולם אביו נותר פעיל בחייו והצליח להשיג ללין עבודה בשיקגו בולס כנער. לין למד באוניברסיטת פלורידה A&M במשך שנתיים והתמחה במנהל עסקים.<ref name="Jet 2005"></ref>

== קריירה מוזיקלית ==
לין החל לעשות ראפ בסוף שנות השמונים, בעודו סטודנט בבית הספר התיכון סאות' לותר בשיקגו, שם הקים את ההרכב CDR, יחד עם שניים מחבריו. בשנת 1991, ההרכב התפרק, וקומון החל בקריירת סולו, תחת שם הבמה קומון סנס. בשנת 1992, הוציא את סינגל הבכורה שלו, "Take It EZ". באוקטובר של אותה השנה, הוציא את אלבום הבכורה שלו, .

בשנת 1994, הוציא את אלבום האולפן השני שלו, Resurrection, בהפקת נו איי.די. האלבום זכה לשבחים ביקורתיים ונמכר בעשרות אלפי עותקים.

בספטמבר 1997 הוציא את אלבומו השלישי, One Day It'll All Make Sense, לאחר עבודה של שנתיים. האלבום כלל שיתופי פעולה עם אמנים כמו לורן היל, דה לה סול, קיו-טיפ , קניבאס , בלאק ת'אוט , צ'נטאי סוואג' וקווסטלאב. האלבום זכה לשבחים ביקורתיים והוביל לחתימה של קומון בחברת MCA רקורדס. בשנת 2000 הוציא את אלבומו הרביעי, Like Water for Chocolate, שזכה לשבחים ממבקרי המוזיקה אף הוא.

בתחילת 2004, השתתף קומון באלבום הבכורה של הראפר קניה וסט, The College Dropout, בשיר "Get Em High", והודיע על החתמתו בלייבל החדש של וסט, GOOD Music. הצמד עבד יחד על אלבומו הבא של קומון, Be, שהופק ברובו על ידי וסט. האלבום יצא במאי 2005, והגיע למקום השני במצעד הבילבורד 200, ואף קיבל את תואר הזהב מאיגוד תעשיית ההקלטות האמריקאי, על מכירות של 800,000 עותקים. האלבום היה מועמד לארבעה פרסי גראמי בשנת 2006.

ב-31 ביולי 2007 הוציא את אלבומו השביעי, Finding Forever, שהופק גם הוא על ידי קניה וסט, ביחד עם מפיקים שונים אחרים.<ref>ROBERT CHRISTGAU, DAVID FRICKE, CHRISTIAN HOARD, ROB SHEFFIELD (December 17, 2007). [https://www.rollingstone.com/news/story/17601851/the_top_50_albums_of_2007/15 "The Top 50 Albums of 2007"] Rolling Stone. Retrieved December 20, 2007</ref> האלבום הגיע למקום הראשון במצעד הבילבורד 200,<ref>Hasty, Katie (August 8, 2007). [https://www.billboard.com/articles/news/1050060/common-scores-first-no-1-on-billboard-200 Common Scores First No. 1 on Billboard 200]. Billboard. Accessed August 8, 2007.</ref> ואף היה מועמד לפרס גראמי לאלבום הראפ הטוב ביותר,<ref>[https://www.cbsnews.com/stories/2007/12/06/entertainment/main3584478.shtml List of Grammy Award Nominess]. Retrieved on 2011-5-10.</ref> ומתוכו השיר "Southside" שזכה בפרס גראמי לביצוע הראפ הטוב ביותר של צמד/להקה.<ref>[http://www.mtv.com/news/articles/1581272/grammy-2008-winners.jhtml Grammy Award Winner 2008]. Retrieved on 2011-5-10.</ref> בשנת 2008, הוציא את אלבומו השמיני, Invincible Summer.

בסוף 2009, הוכרז כי קומון מועמד לשני פרסי גראמי בטקס פרסי גראמי ה-52, ביצוע הראפ הטוב ביותר של צמד או להקה עבור "Make Her Say", לצד קיד קאדי וקניה וסט, ואלבום הראפ הטוב ביותר עבור Universal Mind Control. בשנת 2011, הודיע כי עזב את חברת GOOD Music, והוציא את אלבומו התשיעי, The Dreamer/The Believer, שהגיע למקום החמישי במצעד אלבומי ה-R&B/היפ-הופ.<ref name="HDX2"></ref><ref></ref>

בשנת 2014, הוציא את אלבומו העשירי, Nobody's Smiling, בהפקתו של נו איי.די., שהגיע למקום הראשון במצעד אלבומי ה-R&B/היפ-הופ של הבילבורד וזכה למכירות של מאות אלפי עותקים.<ref></ref> בסוף אותה השנה, הוציא יחד עם ג'ון לג'נד את השיר "Glory" שנכתב כשיר הנושא של הסרט "סלמה" , וזכה בפרס גלובוס הזהב ופרס אוסקר לשיר המקורי הטוב ביותר, ובפרס גראמי לשיר הטוב ביותר שנכתב עבור מדיה ויזואלית.<ref></ref> ב-2016, הוציא את אלבומו ה-11, Black America Again.<ref></ref>

== עיסוקים נוספים ==

=== משחק ===
בשנת 2017 שיחק בסרטו של ריזה "אהבה בלי חרוזים" בכיכובה של אזיליה בנקס. 

בשנים 2018–2019 גילם את ראפיק בסדרת הדרמה "שיי טאון" מבית רשת שואוטיים. 

בשנת 2019 שיחק בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שהFBI עוצרים את בעליהן. בשנת 2020 שיחק בסרט הפעולה "סוכנת במילכוד" בכיכובה של ג'סיקה צ'סטיין. 

בשנת 2023 שיחק בדמותו של סימס בסדרת הטלוויזיה "סילו" <small>(אנ')</small> בשירות הזרמת המדיה אפל TV פלוס. הסדרה מבוססת על סדרת הספרים באותו שם מאת יו האווי. באותה שנה שיחק בתפקיד קטן בסרטו של צ'ארלי דיי "גן עדן של טעויות".

== דיסקוגרפיה ==
=== אלבומי אולפן ===
* 1992: 
* 1994: Resurrection
* 1997: One Day It'll All Make Sense
* 2000: Like Water for Chocolate
* 2002: Electric Circus
* 2005: Be
* 2007: Finding Forever
* 2008: Universal Mind Control
* 2011: The Dreamer/The Believer
* 2014: Nobody's Smiling
* 2016: Black America Again
* 2019: Let Love

=== אלבומים משותפים ===
* 2018: August Greene <small>(עם רוברט גלספר וכרים ריגינס)</small>

=== אלבומי אוסף ===
* 2007: Thisisme Then: The Best of Common
* 2010: Go! - Common Classics

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:שחקנים אמריקאים
קטגוריה:מפיקי קולנוע אמריקאים
קטגוריה:מחברי ספרי עיון אמריקאים
קטגוריה:בוגרי אוניברסיטת פלורידה A&M
קטגוריה:זוכי אוסקר: כותבי השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס גראמי
קטגוריה:זוכי פרס אמי לבידור בפריים טיים
קטגוריה:אמני וורנר רקורדס
קטגוריה:אמני גפן רקורדס
קטגוריה:אמריקאים שנולדו ב-1972